૧૫ હવે સવાલ થાય છે કે યહોવાએ આજ સુધી કેમ દુઃખ-તકલીફો ચાલવા દીધાં છે? તે કેમ આફતોને રોકતા નથી? ફરીથી પેલા શિક્ષકનો વિચાર કરો. બધા વિદ્યાર્થીઓને મદદ કરવા, તે બે બાબતો નહિ કરે. એક તો પેલો વિદ્યાર્થી પોતાની રીતે દાખલો ગણે ત્યારે, શિક્ષક તેને રોકશે નહિ. બીજું કે શિક્ષક તેને દાખલો ગણવામાં મદદ પણ નહિ કરે. એ જ રીતે, યહોવાએ પણ બે બાબતો કરી નથી. એક તો તેમણે શેતાન અને તેના સાથીઓને પૂરતો સમય આપ્યો છે, જેથી તેઓ સાબિત કરી શકે કે પોતે સાચા છે કે નહિ. એ હજારો વર્ષોના સમયમાં માણસે કંઈ કેટલીયે જાતની સરકારો અજમાવી જોઈ. માણસે વિજ્ઞાન અને ટૅક્નૉલૉજીમાં કે બીજી અનેક રીતે ઘણી પ્રગતિ કરી. પરંતુ દુનિયા દિવસે દિવસે બગડતી જાય છે. અન્યાય, ગરીબી, ગુનાઓ, યુદ્ધોથી કંઈ કેટલાયે પરિવારોની તબાહી થઈ છે. આ બધું શું સાબિત કરે છે? એ જ કે એક માણસ બીજા માણસ પર સારી રીતે રાજ કરી શકતો નથી.